దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
బౌలర్లూ జాగ్రత్త.. వార్నర్ వచ్చేస్తున్నాడు
ఆసీస్ పరుగులు యంత్రం డేవిడ్ వార్నర్ భారత పర్యటనకు అద్భుతంగా సన్నద్ధం అవుతున్నాడు. బంగ్లాదేశ్‌పై వరుసగా రెండో టెస్టులోనూ..
TNN | Updated:
Sep 6, 2017, 02:57PM IST
ఆస్ట్రేలియా పరుగుల యంత్రం డేవిడ్ వార్నర్ భారత పర్యటన కోసం తనదైన రీతి శైలిలో సన్నద్ధం అవుతున్నాడు. బంగ్లాదేశ్ గడ్డ మీద జరుగుతున్న టెస్టు సిరీస్&zwnj;లో వరుసగా రెండో శతకం బాదిన వార్నర్.. ఉపఖండంలో సత్తా చాటుతున్నాడు. మిర్పూర్&zwnj;లో జరిగిన తొలి టెస్టులో ఆసీస్ ఓడినప్పటికీ.. వార్నర్ సెంచరీతో జట్టును గెలిపించే ప్రయత్నం చేశాడు. చిట్టగాంగ్&zwnj;లో జరుగుతున్న రెండో టెస్టులోనూ ఆసీస్ తక్కువ స్కోరుకే రెండు వికెట్లు కోల్పోయింది. ఈ దశలో మరోసారి శతకం బాదిన డేవిడ్ వార్నర్ జట్టును ఆదుకున్నాడు. ఇది టెస్టుల్లో వార్నర్&zwnj;కు 20వ సెంచరీ కావడం విశేషం. బంగ్లా పర్యటనకు ముందు వార్నర్ టెస్టుల్లో ఆకట్టుకునే ప్రదర్శన చేయలేకపోయాడు. కానీ బంగ్లాపై వరుసగా రెండు శతకాలు బాదడం ద్వారా విమర్శకుల నోళ్లు మూయించాడు.
గతేడాది భారత్, శ్రీలంకలపై వార్నర్ దారుణంగా విఫలమయ్యాడు. భారత్&zwnj;పై అతడు కేవలం ఒక అర్ధ సెంచరీ మాత్రమే చేయగలిగాడు. కానీ ఈ ఏడాది ఆరంభంలో సిడ్నీలో పాకిస్థాన్&zwnj;తో జరిగిన టెస్టులో వార్నర్ సత్తా చాటాడు. తొలి రోజు మొదటి సెషన్లోనే సెంచరీ సాధించాడు. తొలి సెషన్లోనే సెంచరీ బాదిన ఐదో ఆటగాడిగా రికార్డు నెలకొల్పాడు.